《七月望日黄仲瑱先生计偕录跋语且以近体诗见示因用韵别作一诗以谢》
明代·郑真

呖呖书声度碧疏，秋风座席草堂居。事关名教非无补，乐在吾堂祇自如。

投老肯为三语掾，迕时宁草万言书。却怜故里遄归日，风水松江食有鱼。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。